als_Latn dik_Latn sag_Latn
Reagimet ndaj listave të veteranëve të UÇK-së nuk kanë të ndalur.Me to nuk janë duke u pajtuar shumë njerëz e bashkëluftëtarë. Një reagim ndaj këtyre listave e ka bërë edhe aktori Barsi Shala-Virusi, që gjatë kohës së luftës ka qenë ushtar në Zonën Operative të Pashtrikut.
Virusi në profilin e tij në “Facebook” ka thënë se burrëria nuk shitet për 66 euro, pasi, sipas tij, kaq do të jetë edhe shuma e pensionit që do ta marrin veteranët. “O burra, A shitet fytyra dhe burrnia për 66 euro?
Nëse, atëherë nuk ishit në gjendje të jepni pak nga vetja, a s’ju vjen marre tash?”, ka pyetur Virusi.
Ky është postimi i plotë i Virusit në Facebook
Bashkëbisedim me veten, në një ditë dimri me diell. Me shkas buxheti për veteranët e UÇK-së, është 20 milionë euro në vit.
Sipas ofensivës së fundit për fyerjen e listave që do të përfitojnë pension po dalin afërsisht 25.000.
Dhe me një matematikë “artistike” po del që ai pension vlen 66 euro! Dhe natyrshëm po më lind pyetja banale, për ata që u futen si parashutistë dhe e degraduan edhe këtë pjesë të vlerës së mbetur, O burra, A shitet ftyra dhe burrnia për 66 euro?
Nëse, atëherë nuk ishit në gjendje të jepni pak nga vetja, a s’ju vjen marre tash?
als_Latn als_Latn als_Latn als_Latn als_Latn als_Latn als_Latn als_Latn